**Lauri Leppik** (sündinud 11. detsembril 1964 Tallinnas) on eesti sotsiaalteadlane ja sporditegelane.

Haridus
-------

Lauri Leppik lõpetas Tallinna 1. Keskkooli 1982. aastal ja Tallinna Pedagoogilise Instituudi matemaatika-füüsika eriala 1990. aastal. Kaitses 2003. aastal sotsiaaltöö erialal teadusmagistri kraadi Tallinna Pedagoogikaülikoolis ning 2006. aastal doktorikraadi Tallinna Ülikoolis väitekirjaga "Transformation of the Estonian Pension System: Policy Choices and Policy Outcomes" (juhendaja prof Taimi Tulva).

Erialaline tegevus
------------------

Lauri Leppik on olnud Tartu Teaduspargi uurimisgrupi juht (1990–1991), Tallinna Pedagoogikaülikooli sotsiaaltöö eriala vanemõpetaja (1991–1995), Sotsiaalkindlustusameti nõunik (1995–1997) ja peadirektori asetäitja (1997–1998) ning Sotsiaalministeeriumi nõunik (1998–2001). Ta oli 1997–2001 sotsiaalkindlustusreformi komisjoni liige, sh 1998–1999 komisjoni esimees. Pensionireformi ja töötuskindlustuse seaduse üks autoreid.
Aastatel 2007–2014 oli ta Tallinna Ülikooli sotsiaalpoliitika professor, aastatel 2008–2013 Tallinna Ülikooli Sotsiaaltöö Instituudi direktor, 2014. aastast Tallinna Ülikooli Eesti Demograafia Instituudi vanemteadur, 2016. aastast Tallinna Ülikooli Eesti demograafia keskuse vanemteadur. Aastatel 2005–2016 oli ta Euroopa sotsiaalharta rakendamise üle järelevalvet teostava Euroopa sotsiaalõiguste komitee liige, 2015–2016 sama komitee pearaportöör.

Sporditegevus
-------------

Meistersportlane kabes (1988). Ta on tulnud Eesti meistriks kiirkabes (1987) ja kabe võistkonnavõistluses (1987) ning võitnud hõbeda kirikabes (1986). Aastatel 2006–2008 oli ta Eesti Kabeliidu asepresident. 

Harrastab orienteerumist ja rogaini. 2016. aasta rogaini maailmameistrivõistlustel sai ta segavõistkondade arvestuses koos Lea Leppikuga 9. koha. Ta on korraldanud orienteerumis- ja rogainivõistlusi ning joonistanud orienteerumis- ja rogainikaarte. Ta on olnud TAOK rogainide korraldajaid. 2008. aastal oli ta Eestis Karula rahvuspargis korraldatud 8. rogaini maailmameistrivõistluste peakorraldaja. 2008. aastast oli ta Rahvusvahelise Rogainiföderatsiooni (IRF) juhatuse liige, aastatel 2012–2019 IRF-i asepresident, nüüd IRF-i nõukogu liige. Aastatel 2018–2021 oli ta Eesti Orienteerumisliidu juhatuse liige.

Tunnustus
---------

* 1991 – Eesti Matemaatika Seltsi üliõpilaspreemia uurimuse "Meetrikate jätkamine" eest (juhendaja dotsent Aleksander Monakov-Rogozkin)
* 2007 – Valgetähe IV klassi teenetemärk sotsiaalkindlustuse edendamise eest
* 2012 – IRF Order of the Geoduck award rogaini edendamise eest
* 2015 – Eesti Orienteerumisliidu aasta tegija
* 2019 – Tallinna Ülikooli sajandi vilistlane

Isiklikku
---------

Ta on abielus Lea Leppikuga.

Viited
------

1. ↑  Biograafia Eesti Entsüklopeedias
2. ↑  Eesti teadusportaal
3. ↑  RT I 1997, 37, 579
4. ↑  RT I 1998, 17, 281
5. ↑  Äripäev 30.01.2001
6. ↑  "Viis aastat töötuskindlustust Eestis 2002–2006" (PDF). Originaali (PDF) arhiivikoopia seisuga 25. november 2014. Vaadatud 14. novembril 2014.
7. ↑  "Tallinna Ülikool. Eesti Demograafia Instituut. Inimesed". Originaali arhiivikoopia seisuga 9. juuli 2014. Vaadatud 26. jaanuaril 2015.
8. ↑  ECSR Members
9. ↑  Council of Europe. European Social Charter. News, 22.01.2015
10. ↑  Composition of the European Committee of Social Rights (Committee of independent experts) since 1966
11. ↑  Workshop on The European Social Charter and the European Pillar of Social Rights
12. ↑  ESBL sporditulemused
13. ↑  "TA orienteerumisklubi". Originaali arhiivikoopia seisuga 19. veebruar 2015. Vaadatud 18. novembril 2014.
14. ↑  TAOK rogainide ajalugu
15. ↑  Biograafia ESBL-is
16. ↑  International Rogaining Federation
17. ↑  Eesti Matemaatika Selts
18. ↑  Eesti Vabariigi Teenetemärkide kavalerid
19. ↑  International Rogaining Federation
20. ↑  "Eesti Orienteerumisliit. Uudised, 15.11.2015. Aasta Tegija tiitel läks jagamisele". Originaali arhiivikoopia seisuga 18.11.2015. Vaadatud 18.11.2015.

Välislingid
-----------

* 
* 
*